open-index/open-wikipedia-markdown huggingface dataset:
שלמה נאמן (ראש מועצה)

[ממוזער|שלמה נאמן בסמינריון נוער [ריבונות (כתב עת)|ריבונות בשמורת עוז וגאו"ן]]
**שלמה נאמן** (נולד ב-30 במאי 1973) הוא איש ניהול בכיר, פעיל ציבורי ופוליטיקאי ישראלי. היה ראש המועצה האזורית גוש עציון החל מפברואר 2017 עד למרץ 2024, ויו"ר מועצת יש"ע החל מ-6 בספטמבר 2022 ועד לסיום תפקידו כראש מועצה.

## ביוגרפיה
נאמן נולד בבירוביג'ן בירת המחוז היהודי האוטונומי שבברית המועצות (כיום ברוסיה). מגיל צעיר השתתף בפעילות יהודית וציונית בעירו ובגיל 16 ייסד את סניף תנועת בית"ר בבירוביג'ן והפך למפקד מעו"ז. באותה שנה, 1990, עלה לישראל. גר תחילה בירושלים ומאז 1991 הוא תושב כרמי צור בגוש עציון. בוגר ישיבת הר עציון, ואיש חינוך בהשכלתו, בוגר מכללת יעקב הרצוג. שירת בצה"ל כלוחם וחובש קרבי בשריון ולאחר שחרורו עבר במילואים הסבה לרב צבאי בדרגת סרן.

## קריירה
החל משנת 2000 מילא נאמן שורה של תפקידים בסוכנות היהודית, תחילה כשליח באוקראינה ומולדובה, אחר כך כמנהל מערכת החינוך היהודי הפורמלי ולבסוף כמנהל החטיבה לחינוך יהודי במדינות ברית המועצות לשעבר. בין לבין גם ניהל קרן פילנתרופית וקרן השקעות, היה חבר במספר דירקטוריונים של חברות ציבוריות שונות ועוד. שימש יועץ בכיר לשר לירושלים ומורשת ושר להגנת הסביבה זאב אלקין.

נאמן נמנה עם פוקדי הר הבית המתמידים וחבר "אוצר המקדש". הקדיש ספר תורה, שכתב לציון חצי יובל לעלייתו ועליית משפחתו ארצה, לבית כנסת שייבנה בהר הבית.

ב-14 בפברואר 2017 נבחר נאמן לראשות המועצה האזורית גוש עציון, לאחר שהתמודד מול מי שכיהן כסגן ראש המועצה - משה סוויל, בבחירות מיוחדות שהוכרזו עם התפטרותו של דוידי פרל מראשות המועצה. בבחירות המקומיות 2018, שנערכו ב-30 באוקטובר ניצח שוב, בסיבוב שני, את משה סוויל, כשקיבל 56 אחוזים מקולות הבוחרים. את עיקר עשייתו במועצה אזורית גוש עציון מרכז בתחום פיתוח ובנייה בהתיישבות וקידום תהליך סיפוח יהודה ושומרון. גם כיום ממשיך את פעילותו הציבורית והחינוכית לקירוב יהודי ברית המועצות וקליטת העלייה בישראל.

נאמן פעיל במועצת יש"ע, ומכהן גם כראש אגף מזרח-אירופה של המועצה, אשר מתמקד בפעילות מול יהודי ברית המועצות בישראל ובחוץ לארץ.

ב-6 בספטמבר 2022 נבחר לראש מועצת יש"ע.

בבחירות המקומיות בפברואר 2024, התמודד נאמן על כהונה נוספת אך הפסיד לירון רוזנטל.

## חיים אישיים
נאמן נשוי לשלומית, אב לחמישה ילדים ותושב כרמי צור.

## קישורים חיצוניים

* 
* 
* 
* shlomo ne'eman, ''<sub>Netiv Ha’avot and Israeli sovereignty</sub>'', Jerusalem Post FEBRUARY 21, 2018
* 
* מאמרים וראיונות - שלמה נאמן, באתר ערוץ 7

## הערות שוליים

קטגוריה:ראשי מועצת יש"ע
קטגוריה:בוגרי ישיבת הר עציון
קטגוריה:בוגרי בית"ר
קטגוריה:ישראלים ילידי ברית המועצות
קטגוריה:עובדי הסוכנות היהודית
קטגוריה:עולים בשנות ה-1990
קטגוריה:בוגרי המכללה האקדמית הרצוג
קטגוריה:ראשי רשויות מקומיות מטעם הליכוד
קטגוריה:ראשי המועצה האזורית גוש עציון
קטגוריה:פעילי הר הבית ובית המקדש
קטגוריה:כרמי צור: אישים
קטגוריה:רבנים צבאיים ישראלים
קטגוריה:ישראלים שנולדו ב-1973
יששכר גואלמן

הרב **יששכר גואלמן** (נולד בה'תש"ג, 1943) הוא ממייסדי מכון מרחבים ומחבר תורני. בעבר היה המפקח המרכז (מפמ"ר) ללימודי תנ"ך בחינוך הממלכתי דתי במשרד החינוך.

## ביוגרפיה

יששכר גואלמן הוא בנו של אלעזר גואלמן, שהיה מזכ"ל הסתדרות הפועל המזרחי וחבר המפד"ל, ונכדו של הרב גדליה גואלמן, שד"ר של ישיבת לומז'ה, ומתלמידי הרב אברהם יצחק הכהן קוק.

למד בישיבת כרם ביבנה, ובחורף תשכ"ה, לאחר סיום שירותו הצבאי במסגרת הישיבה, ולאחר התייעצות עם הרצי"ה קוק, עבר ללמוד בישיבת מרכז הרב. בשנת תשכ"ו (1966) זכה בפרס משרד הדתות לחיבורים תורניים.

משנת 1982 עד ראשית שנת 2011 כיהן כמפמ"ר ("מפקח מרכז" – מפקח ראשי) תנ"ך במשרד החינוך, אז הוחלף על ידי מירי שליסל.

ייסד את "מכון מרחבים" להכשרת מורים בסוף שנות ה-70 של המאה ה-20 יחד עם שני אברכים נוספים מישיבת מרכז הרב, הרב אריה שטרן והרב יגאל שפרן, בעידוד ראש הישיבה, הרב צבי יהודה הכהן קוק. שימש כמרצה במכון במשך עשרות שנים. כמו כן, לימד תנ"ך במדרשת הרובע, במכללת אורות ישראל ובישיבת נתיב מאיר.

ערך יחד עם חותנו הרב שלמה זלמן מן ההר והרב פרופ' יהודה איזנברג את הספר **דיני צבא ומלחמה** של הרב מן ההר, אשר זכה בפרס ירושלים לספרות תורנית בשנת תשל"ב. ספר נוסף של הרב מן ההר שערך, הוא הספר **מהר שלם**, המכיל עיונים בתנ"ך ובענייני מקדש. כמו כן, ערך את הספר "הקול קול יעקב" (הלכות תפילה), של הרב איסר קלונסקי.

הוציא שני כרכים של ספר שמות וספר במדבר אשר מותאם לתוכנית הלימודים בתנ"ך בבתי הספר הדתיים. ספר נוסף שחיבר הוא 'ערבי פסחים' בהוצאת משרד החינוך. כתב יחד עם הרב אלישע וישליצקי את החוברת 'סוגיית הקריאה לשלום במלחמה', חוברת לתלמיד. בשנת תשמ"ב הוציא את החוברת למורים 'מאי חנוכה'. כתב פרק מהספר 'מאורות תהלים', עיונים במזמורי תהלים מאת סֶגֶל ההוראה של מכללת אורות ישראל. מאמריו בתנ"ך מתפרסמים באתר תנ"ך על הפרק.

## חיים אישיים
היה נשוי ליהודית (נפטרה בקיץ תשס"ב) בתו של הרב שלמה זלמן מן-ההר, ומתגורר בעיר העתיקה בירושלים. לזוג שבעה ילדים, מהם:

* יעל אריאל - ניהלה את כפר הנוער "איילת השחר" במושב יונתן שבגולן.
* הרב יאיר - מייסד ישיבת "תפארת שלמה" ברמלה והעומד בראשה.
* הרב יהושע - ר"מ בישיבת עטרת נחמיה בתל אביב.
* הרב יהונתן - ר"מ בישיבת לנתיבות ישראל בעיר העתיקה ירושלים.
* יפעת - נשואה לרב מיכאל אדרעי, ראש ישיבת שדות נגב ורב היישוב כפר מימון.

גיסיו הם הרב חיים שטיינר, הרב עמיאל שטרנברג, שייקה שפירא והרב חיים מן ההר. נשוי בשנית לרחל נתיב (מרכז שפירא).

## קישורים חיצוניים
* 

* שיעורי הרב יששכר גואלמן באתר ישיבה
* שיעורי הרב יששכר גואלמן במדרשת הרובע
* מאמריו באתר רמב"יש
* שיעורו של הרב יששכר גואלמן בקורס: "נביאים אחרונים ודרכי הוראתם", אתר יוטיוב
* 
* ביוגרפיה קצרה על משפחתו, אתר לע"נ הרב שלמה זלמן מן ההר

## הערות שוליים

קטגוריה:בוגרי ישיבת כרם ביבנה
קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:ציונות דתית: אנשי חינוך
קטגוריה:רבנים ישראלים
קטגוריה:משפחת ברגמן (ירושלים)
קטגוריה:תלמידי הרב שאול ישראלי
קטגוריה:הרובע היהודי: אישים
קטגוריה:ישראלים שנולדו ב-1943
יובל שפרמן

**יובל שפרמן** (נולד ב-31 במאי 1976) הוא במאי קולנוע וטלוויזיה ותסריטאי ישראלי.

## ביוגרפיה
שפרמן נולד בירושלים, בנו של המיקרוביולוג אביגדור שפרמן, לימים מנהל המכון למחקר ביולוגי בישראל. את שירותו בצה"ל עשה בצנחנים. הוא בוגר החוג לקולנוע וטלוויזיה באוניברסיטת תל אביב.

בשנת 2006 כתב וביים את סרט הקולנוע "הדברים שמאחורי השמש", בו כיכבו אסי דיין, סנדרה שדה, זהר שטראוס וטלי שרון. על הבימוי וכתיבת הסרט היה מועמד לשני פרסי אופיר לשנת 2006. ב-2008 ביים עבור הוט 3 את הסדרה "תעשה לי ילד".

בשנת 2010 היה שותף לפיתוח תסריט הסדרה "אננדה" שעלתה לשידור ב-2012. עוד בשנת 2010 שימש כיוצר, במאי ועורך תסריט הסדרה "אבודים באפריקה".

בשנת 2011 שימש כבמאי מערכוני חוץ של תוכנית הבידור "ארץ נהדרת". בשנת 2013 יצר, כתב וביים את הסדרה "אבודים באסיה", שהיא סדרת ההמשך של "אבודים באפריקה" והשתתף בסרט "לרדת מהעץ". בשנת 2016 ביים והיה שותף ליצירת הסדרה "אורי ואלה", על תסריט הסדרה הוא היה מועמד יחד עם דינה סנדרסון ועופר סקר לפרס האקדמיה הישראלית לטלוויזיה ובנוסף זכה באותו הטקס בפרס על הבימוי הטוב ביותר.

בשנת 2018 ביים והשתתף ביצירת הסדרה "על הספקטרום" יחד עם דנה אידיסיס. בטקס פרסי האקדמיה לטלוויזיה לשנת 2018 הסדרה קטפה את מספר הפרסים הגבוה ביותר לאותה שנה, לרבות הפרס לסדרת הדרמה הטובה ביותר ופרס הבימוי. בנוסף הסדרה זכתה גם בפרס "הסדרה הבינלאומית הטובה ביותר" בפסטיבל "Series Mania" ובכך הפכה לסדרת הטלוויזיה הישראלית הראשונה בהיסטוריה של הטלוויזיה הישראלית שזוכה בפרס בינלאומי חשוב טרם תחילת שידורה בישראל, ומבלי ששודרה באף מדינה בעולם.

בשנת 2024 יצר; כתב וביים את הסדרה "טיטו ורוחו", סדרת המשך של "אורי ואלה".

שפרמן היה נשוי לשחקנית לירון וייסמן, ולהם שתי בנות.
שפרמן בזוגיות עם השחקנית דינה סנדרסון ולהם בן ובת.

## מועמדויות ופרסים

## קישורים חיצוניים

* 

## הערות שוליים

קטגוריה:אנשי טלוויזיה ישראלים
קטגוריה:במאים ישראלים
קטגוריה:תסריטאים ישראלים
קטגוריה:זוכי פרס האקדמיה לטלוויזיה: במאים
קטגוריה:שחקני קולנוע חרדי
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1976
אלכסנדר פלאי

**אלכסנדר פלאי** (17 ביוני 1915 – 27 במאי 2007) היה היוזם והמוציא לאור של האנציקלופדיה העברית.

## חייו
פלאי נולד בקייב למאיר וברכה פלאי. בהיותו בן שש עלתה משפחתו לארץ ישראל דרך קהיר. בישראל המשפחה התיישבה בתל אביב. פלאי למד ב וב היסטוריה ופילוסופיה. חלומו היה ליצור אנציקלופדיה מקיפה בשפה העברית.

רעיון האנציקלופדיה העברית החל להתממש בקיץ 1944. אז הוקמה ועדה מייעצת לקביעת מגמתה של האנציקלופדיה. הדפסת הכרך הראשון החלה בקיץ 1948, עם הקמת המדינה. נשיא הכבוד של האנציקלופדיה היה נשיא המדינה, פרופ' חיים ויצמן. העורך של האנציקלופדיה היה פרופ' יוסף קלוזנר ופלאי כיהן כמנהל האנציקלופדיה. הכרך הראשון הקיף את הערכים א' עד אוסטרליה. התצלום הראשון המופיע בתחילת הכרך הוא תצלום מגילת העצמאות של מדינת ישראל. הערך המסיים את האנציקלופדיה בכרך ל"ב הוא "תשרי". לאחר מותו של פרופ' קלוזנר מינה פלאי את בנציון נתניהו לעורך הראשי של האנציקלופדיה.

העבודה על האנציקלופדיה נגמרה בשנת 1980.

לאחר מות אמו, ברכה פלאי, ניהל פלאי חלק מהוצאת הספרים שיסדה, מסדה, אך מצבה הכלכלי של החברה הורע וההוצאה סגרה את שעריה.

פלאי היה גם מנהלה של "החברה להוצאת ההיסטוריה של עם ישראל".

## חיים אישיים
פלאי היה נשוי לנעמי, בת הרב קלמן טבצ'ניק (1917–1991), משנת 1936 ועד לגירושיהם בשנות ה-60'. לאחר מכן נישא בשנית, ובשלישית (לרות נויפלד). פלאי נפטר בשנת 2007 בירושלים, והובא למנוחות בבית העלמין סנהדריה. הוא הותיר אחריו שני ילדים מנישואיו הראשונים.

## קישורים חיצוניים
* 
* 

## הערות שוליים

קטגוריה:אנציקלופדיסטים ישראלים
קטגוריה:אנשי העלייה השלישית
קטגוריה:בוגרי גימנסיה הרצליה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1915
קטגוריה:ישראלים שנפטרו ב-2007
לאונרדו דל וקיו

ממוזער|טקסט=לוגו משנת 2020, של חברת האחזקות הפיננסית האיטלקית דלפין (Delfin S.A.R.L), שהייתה בבעלותו של איש העסקים האיטלקי לאונרדו דל וקיו|לוגו משנת 2020, של חברת האחזקות הפיננסית האיטלקית דלפין (Delfin S.A.R.L), שהייתה בבעלותו של איש העסקים האיטלקי לאונרדו דל וקיו
**לאונרדו דל וקיו** (באיטלקית: **Leonardo Del Vecchio**; 22 במאי 1935 – 27 ביוני 2022) היה איש עסקים איטלקי, יושב ראש ומייסד חברת לוקסוטיקה. החברה היא יצרנית וקמעונאית המשקפיים והעדשות הגדולה בעולם, החברה מעסיקה 77,734 עובדים ובבעלותה מעל 7,000 חנויות ברחבי העולם. על פי מגזין פורבס, דל וקיו היה האדם השני בעושרו באיטליה עם שווי הון שנאמד ב-18.7 מיליארד דולר, והאדם ה-37 בעושרו בעולם.

## ביוגרפיה

דל וקיו נולד במילאנו למשפחה דלת אמצעים. אביו נפטר חמישה חודשים טרם לידתו. הוא נמסר לאימוץ במשפחת אומנה מאחר שאמו לא יכלה לדאוג לו כלכלית. החל את הקריירה שלו בתור שוליה של מעבד מתכות, אך החליט לרתום את הידע שלו בעבודה עם מתכת כדי ליצור מסגרות למשקפיים. לכן, עבר בשנת 1961 לאגורדו בנפת בלונו, מקום מושבה של תעשיית יצרני המשקפיים באיטליה. לחברה שהקים בשותפות קרא לוקסוטיקה. בשנת 1967 החל למכור מסגרות שלמות של משקפיים, העסק גדל ונהפך לרווחי מאוד כבר בשנת 1971.

בשנת 1974 רכש חברת הפצה איטלקית. בשנת 1981 פתח סניף בגרמניה. החברה צמחה וגדלה ובשנת 1988 בין חברות העיצוב שאיתן שיתף פעולה נמנתה חברת ארמני.

נפטר במילאנו ב-27 ביוני 2022.

## קישורים חיצוניים

קטגוריה:אנשי עסקים איטלקים
קטגוריה:מיליארדרים אירופאים
קטגוריה:איטלקים שנולדו ב-1935
קטגוריה:איטלקים שנפטרו ב-2022
דייוויד היי

**דייוויד היי** (באנגלית: **David Deron Haye**; 13 באוקטובר 1981) ידוע בכינוי "**היי מייקר**" (באנגלית: **The Hayemaker**) הוא מתאגרף בריטי. אלוף העולם הבלתי מעורער לשעבר במשקל כבד של ה-WBA, ובמשקל בינוני כבד של ה-WBC , WBO, ו-WBA.

## ביוגרפיה
היי נולד בלונדון אנגליה לאם ממוצא בריטי ולאב ממוצא ג'מייקני. אביו הוא מאמן MMA, ובילדותו למד היי MMA וג'ודו אולם לא נהנה מאמנויות לחימה אלו משום שהתרכזו רבות בטכניקות הגנה, והיי העדיף להתרכז באמנות לחימה שעיקרה מתקפה ולכן עבר לענף האגרוף. בשנת 2008, התחתן עם נטשה, ולבנם הם קראו קסיוס, על שם המתאגרף הנודע קסיוס קלי (המוכר בשם מוחמד עלי). בשנת 2011, הנחה את תוכנית הטלוויזיה "David Haye versus"  בה אירח ידוענים שונים כגון ג'סטין ביבר, ריקי ג'רווייס ומיקי רורק. בשנת 2012, השתתף בעונה ה-12 של תוכנית המציאות "I'm a Celebrity...Get Me Out of Here" וסיים במקום השלישי. באותה השנה, הביוגרפיה שלו ,"Making Haye", יצאה לאור.

בשנת 2014, החליט לאמץ אורח חיים טבעוני מטעמי מוסר לאחר שצפה בסרט דוקומנטרי על תעשיית משק החי. בדצמבר 2014, החל היי לשווק אבקת חלבון טבעוני לספורטאים. באותה השנה, ארגון PETA כלל אותו ברשימת הטבעונים הסקסיים לשנת 2014.

## קריירה

היי החל להתאגרף בשנת 1998 במשקל קל, בהיותו בן 18. הוא התאמן במכון האגרוף Fitzroy Lodge Boxing Club הנודע בשיטות האימון המסורתיות שלו. בשנת 2001, היה לבריטי הראשון שהגיע לגמר אליפות העולם של הפדרציה הבינלאומית לאגרוף חובבים וזכה בגמר במדליית כסף. בדצמבר 2002, בהיותו בן 22, החל היי את הקריירה המקצוענית שלו. בדצמבר 2005, גבר על המתאגרף אלכסנדר גורוב וזכה בתואר אלוף אירופה באגרוף במשקל בינוני כבד. היי הגן על תואר זה שלוש פעמים. בשנת 2007, זכה בתואר אלוף העולם באגרוף של ה-WBA ושל ה-WBC במשקל בינוני כבד לאחר שגבר על ז'אן מארק מורמק. בשנת 2008, זכה בתואר אלוף העולם באגרוף במשקל בינוני כבד של ה-WBO, ובכך היה לבריטי הראשון שזכה בשלושה תוארי אליפות עולם באגרוף (מתוך ארבעה תוארי אליפות עיקריים) במשקל בינוני כבד. בשנת 2009, זכה בתואר אלוף העולם במשקל כבד של ארגון ה-WBA. זכייה זו העניקה להיי הכרה עולמית, משום שגבר על המתאגרף הכבד ביותר בהיסטוריה של הענף, ניקולאי ולוב, שנהנה מעליונות פיזית רבה עליו בגובה ובמשקל.

נכון למאי 2018, מאזן הקרבות של היי עומד על 28 ניצחונות (26 מתוכם בנוק-אאוט) וארבעה הפסדים.

## הוקרה
*בשנת 2007, זכה בתואר אלוף העולם באגרוף של מגזין הזירה.
*בשנת 2010, הוענק להיי תואר דוקטור לשם כבוד מטעם אוניברסיטת אנגליה רסקין.
*בשנת 2010 נבחר לספורטאי השנה על ידי ה-BBC.

## קישורים חיצוניים

* 

* 
* 
*  דייוויד היי - ערוץ היוטיוב
*  David Haye: Vegan for Animals - PETA UK
* David Haye - Biography, eventim
* David Haye Biography - davidhayefan

## הערות שוליים

קטגוריה:אלופי עולם באגרוף - משקל כבד
קטגוריה:אלופי עולם באגרוף - משקל בינוני כבד
קטגוריה:ספורטאים טבעונים
קטגוריה:טבעונים בריטים
קטגוריה:מקבלי תואר דוקטור לשם כבוד
קטגוריה:מתאגרפים בריטים
קטגוריה:בריטים שנולדו ב-1980
אליפות גרמניה בכדורגל 1904

**אליפות גרמניה בכדורגל 1904** הייתה העונה השנייה של התחרות.

בהתאם לתקנון, המשחקים היו אמורים להתקים במגרש נייטרלי. אומנם מסיבות תקציביות התאחדות הכדורגל הגרמנית לא הקפידה על הנושא. "פ.צ. קרלסרוהה" הגישה ערעור בנושא תוך טענה שמספר כדורגלנים לא יכלו לשחק בברלין וזה גרם להפסד הקבוצה. הערעור התקבל והתחרות הופסקה. 

## ארגון האליפות
כמו בעונה הקודמת מנצח תחרות אזורית או מקומית היה זכאי להשתתף בתחרות ארצית. חברי ההתאחדות מחוץ לגבולות האימפריה הגרמנית לא היו יכולים להשתתף בתחרות. לתחרות נרשמו שמונה קבוצות. 

המשחקים נערכו בשיטת נוק-אאוט.

בתחרות השתתפו הקבוצות הבאות:

* אלופת אזור המבורג - גרמניה המבורג 
* אלופת אזור ברלין - בריטניה ברלין 
* אלופת אזור מגדבורג - ויקטוריה 96 מגדבורג 
* אלופת מרכז גרמניה - וו.פ.ב. לייפציג 
* אלופת מערב גרמניה - דיסבורגר
* אלופת דרום גרמניה - קרלסרוהה פ.פ.
* פ. וו. קאסל והנובר 96 

## מהלך התחרות

## משחק הגמר
המשחק לא התקיים.

## כדורגלנים מצטיינים
מספר כדורגלנים כבשו 2 שערים במהלך התחרות:
* אריך מולר, בריטניה ברלין.
* ארנסט פרי, בריטניה ברלין.

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
סילביה קולרידג'

**סילביה קולרידג**' (באנגלית: **Sylvia Coleridge**; 10 בדצמבר 1909 - 31 במאי 1986) הייתה שחקנית תיאטרון, קולנוע, רדיו וטלוויזיה אנגלייה.

## ביוגרפיה
קולרידג' נולדה בעיר דרג'ילינג שבהודו, שהייתה אז שייכת להודו הבריטית.

בטלוויזיה הופיעה קולרידג' בתוכניות הבאות: סדרת המדע בדיוני "Out of the Unknown", "הגומלים", "פול טמפל", "אוכלי הלוטוס", "The Tomorrow People", סדרת הדרמה "Z-Cars", בסדרה "Public Eye", בדרמה "Sutherland's Law", בסדרה המשטרתית "Dixon of Dock Green", "קו אונידין", "דוקטור הו" (במיני-סדרה "The Seeds of Doom"), "ניצולים", סדרת "Armchair Thriller" (במיני-סדרה "Quiet as a Nun"), בפרק "Gambit as the Croupier" בסדרה "Blake's 7", בסדרה הבלשית "Shoestring", ב-"The Flipside of Dominick Hide", בדרמה "Angels", "רמפול", במחזה "Artemis 81" ובמיני-סדרה "בית קדרות".

השחקן טום בייקר, שגילם את הדוקטור בסדרה "דוקטור הו", הזכיר את קולירידג' בהערות ב-DVD של המיני-סדרה "The Robots of Death", ואמר שהוא התרשם כל כך מהדמות התמהונית שגילמה במיני-סדרה "The Seeds of Doom", והוא הציע למפיק גרהם ויליאמס שהיא תהיה המלווה החדשה של הדוקטור.

### חיים אישיים
סילביה קולרידג' נפטרה בלונדון ונקברה בבית הקברות איסט לונדון.

## פילמוגרפיה

## קישורים חיצוניים

* הופעות של סילביה קולידג' בארכיון התיאטרון של אוניברסיטת בריסטול
* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1909
קטגוריה:בריטים שנולדו ב-1909
קטגוריה:בריטיות שנפטרו ב-1986
קטגוריה:בריטים שנפטרו ב-1986
בריסטול 412

ממוזער|250px|בריסטול 411
**בריסטול 412** (אנגלית: 412 Bristol) היא מכונית ספורט-קופה יוקרתית, 2 דלתות, מתוצרת יצרנית המכוניות הבריטית **בריסטול** אשר יוצרה בין השנים 1975–1993. הדגם תוכנן על ידי חברת Zagato שמרכזה היה ב- מילאנו שב-איטליה

בשנת 1976 הושק דגם ה-בריסטול 603, שיצורה נמשך במקביל לדגם הבריסטול 412.

## היסטוריה
חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

בריסטול 412 היה הדגם הששי שיוצר על ידי חברת בריסטול לאחר שנפרדה מחברת האם.

בריסטול 412 הוא הדגם האחרון בסדרת 400.

דגם הבריסטול 412 אופיין על ידי מנוע V8 של חברת קרייזלר, מרווחי הטיפול השנתי צומצמו לכל 16,000 ק"מ

דגמי בריסטול 412 יוצאו ל- שווייץ ו- גרמניה.

## סדרות
* כל הסדרות: 2 דלתות, 4 מושבים
* סדרה ראשונה - מנועי 6,277 סמ"ק (משנת 1975)
* סדרה שנייה - מנועי 5,899 סמ"ק ( משנת 1977)
* סדרת בריסטול בופור, (Bristol Beaufort ) - לייצוא בלבד
* סדרת בריסטול בופייטר, (Bristol Beaufighter) - מנוע 8V צילינדרים, 5,899 סמ"ק, טורבו. מהירות שיא - 241 קמ"ש. יוצרו פחות מ-20 יחידות של הדגם (1982–1993).
* תאוצה 0–60 קמ"ש - 5.9 שניות

## תמונות

Bristol (3429944254).jpg| בריסטול 412
Bristol412.jpg| בריסטול 412
Bristol 412 Leather Interior.jpg|בריסטול 412, מבט לתא הנהג
Bristol 412 S2 side View.jpg| בריסטול 412, סדרת S2
Bristol 412 S2 1977.jpg| בריסטול 412, סדרת S2
Bristol 412 top view.jpg| בריסטול 412, גג נפתח חלקית (במרכז הגג, ובאזור החלון האחורי)
Bristol 412 motif - Flickr - exfordy.jpg| לוגו חברת בריסטול על דגם "בריסטול 412"



## ראו גם
* בריסטול 400
* בריסטול 401
* בריסטול 402
* בריסטול 403
* בריסטול 404
* בריסטול 405
* בריסטול 406
* בריסטול 407
* בריסטול 408
* בריסטול 409
* בריסטול 410
* בריסטול 411
* בריסטול 603
* בריסטול פייטר

## לקריאה נוספת
* היסטורית מכוניות בריסטול  
* בריסטול 412  Bristol 412 and Beaufighter (אנגלית)

## קישורים חיצוניים

## הערות שוליים

קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-1975
412
קטגוריה:מכוניות בריטיות
מק דנזיג

**מק דנזיג** (באנגלית: **Mac Danzig**; נולד ב-2 בינואר 1980) הוא לוחם MMA לשעבר אמריקאי שנלחם ב-UFC בקטגוריית משקל קל, והמנצח של העונה השישית של "הלוחם האולטימטיבי" .

## קריירה
דנזיג התגורר בבגרותו בלוס אנג'לס כדי ללמוד אמנויות לחימה. הוא למד היאבקות ואגרוף ולחם בזירות שונות. בשנת 2001, החל להילחם באופן מקצועני. בשנת 2005 זכה בתואר האליפות במשקל קל של ארגון KOTC  והגן על תואר זה ארבע פעמים עד שהפסיד אותו בשנת 2007. בספטמבר 2007, השתתף בעונה הששית של תוכנית הטלוויזיה "הלוחם האולטימטיבי" , וניצח בטורניר את כל המתמודדים. באירוע הגמר, שהתקיים ב-8 בדצמבר 2007, הכניע בסיבוב הראשון את הלוחם טום ספיר  באמצעות חניקה אחורית וזכה בתואר 'הלוחם האולטימטיבי'. 

דנזיג לחם בזירת ה-UFC משנת 2007 עד שהודיע על פרישה במרץ 2014. במהלך קריירת ה-UFC שלו זכה שלוש פעמים בתואר 'הקרב של הערב' ופעם אחת בתואר 'הנוקאאוט של הערב'. דנזיג לחם ב-34 קרבות מקצוענים, ומאזן הקרבות שלו עומד על 21 ניצחונות, 12 הפסדים ותיקו אחד.

## חיים אישיים
בשנת 2004, בהיותו בן 24, אימץ דנזיג אורח חיים טבעוני מטעמי מוסר. לדבריו, המעבר לטבעונות שיפר את זמן ההתאוששות שלו בין האימונים והקרבות, וכן שיפר את רמת האנרגיה שלו. דנזיג פעיל למען זכויות בעלי חיים ומשתתף מעת לעת בקמפיינים שונים בנושא (דוגמת השתתפותו בסרט "Forks Over Knives" ). 

לאחר פרישתו כלוחם MMA, הוא החל לאמן לוחמים. בנוסף, הוא עוסק בצילום ואף זכה להציג את יצירותיו בגלריה. 

דנזיג נשוי, ובשנת 2008 נולדה בתו נובה.

## קישורים חיצוניים

*  Mac Danzig: Vegan Testimonial - PETA People for the Ethical Treatment of Animals
* 
*  UFC's Mac Danzig on Fighting Matt Wiman, Winning TUF + Bloody Canvases - Karyn Bryant
* MAC DANZIG'S DIET - THE TRUTH ABOUT VEGAN - UFC

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:אמני לחימה אמריקאים
קטגוריה:טבעונים אמריקאים
קטגוריה:ספורטאים טבעונים
קטגוריה:לוחמי אליפות הלחימה האולטימטיבית
קטגוריה:אוהיו: ספורטאים
קטגוריה:אמריקאים שנולדו ב-1980
הספרייה העירונית של קריית מוצקין

**הספרייה העירונית ע"ש שמחה מילר** היא הספרייה הציבורית המשרתת את תושבי קריית מוצקין. לאחר שעברה למשכנה החדש ב־1998, היא שוכנת בשדרות בן-גוריון בעיר, בסמוך למשרדי העירייה ולמרכז המסחרי "רבמ"ד".

## היסטוריה
בשנות ה-40 נכלל הסעיף "ספרייה" בתקציב ועד הקהילה של קריית מוצקין. בסוף 1946 הקימה ההסתדרות ספרייה בקריה כסניף של ספריית בורוכוב בחיפה. זו הייתה הספרייה היחידה ביישוב. גם היא, כמו "ספריית האם" שלה, זכתה לשם "ספריית בורוכוב".

בשנת 1951 החליטה המועצה על הקמת ספרייה עירונית, בנוסף לספרייה שמופעלת על ידי ההסתדרות. בשנת 1962, הוחלט להעביר את הספרייה העירונית לביתו של אריה גרושקביץ, ששימש ראש המועצה ובצוואתו, הוריש את ביתו למועצה כדי שזה ישמש כמבנה ציבור. הבית שופץ, ואלמנתו של גרושקביץ התמסרה לניהול הספרייה. במרץ 1965 נחנכה הספרייה במשכנה החדש בבית גרושקביץ, כשזו כוללת ספריית השאלה בקומת הכניסה וספריית עיון וחדר קריאה בקומה השנייה. בשנת 1963 נפתחה בבית התרבות שביישוב ספרייה של ספרים בצרפתית.

ספריית ההסתדרות המשיכה לפעול במקביל לספרייה העירונית ובשנת 1967, עברה ספרייה זו ל"בית ההסתדרות" החדש שנחנך ביישוב.

בשנת 1998 נחנך בצפונה של העיר, בסמוך למרכז המסחרי "רבמ"ד", בניין מודרני, בן שלוש קומות, לשימוש הספרייה. למבנה החדש הועברו החומרים הספרייתיים שהיו בספריית גרושקביץ ובספריית בורוכוב והשתיים נסגרו. בנוסף, הועברו לאגף אחר במבנה הספרים מספריית העיון של בית הספר התיכון "אורט מוצקין" הסמוך, וכך, נסגרה גם ספריית בית הספר.

הספרייה העירונית מחולקת לשלושה חלקים:
# אגף ספריית ההשאלה - מכיל כ-55,000 ספרים בשפות עברית, אנגלית, רוסית וצרפתית. במקום ישנו גם אזור של ספרים דיגיטליים קוליים.
# אגף ספריית העיון - משמש גם כספריית בית הספר "אורט מוצקין". בנוסף לספרי הלימוד, קיים בספרייה אוסף עבודות אקדמאיות וישנה גישה למאגרי מידע שונים, כגון ארכיון העיתון "הארץ" ומפתח המאמרים של אוניברסיטת חיפה.
# "המשחכייף" - מרכז העשרה לגיל הרך ומהווה מקום מפגש פעילות להורים ולילדים ובמקום מתקיים גם תיאטרון בובות ומפגשים של שעת סיפור.

בשנת 2015 החליטה מועצת העיר קריית מוצקין לקבל את הצעתו של ראש העיר, חיים צורי, ולקרוא לספרייה העירונית על שמו של ראש העירייה הקודם, שמחה מילר, שתכנון בניית בניינה החדש החל ביוזמתו.

## קישורים חיצוניים

* 

*  קטלוג הספרייה - חיפוש מהיר לאיתור ספרים

## הערות שוליים

קריית מוצקין
קטגוריה:קריית מוצקין: חינוך
קטגוריה:קריית מוצקין: מבנים
קטגוריה:קריית מוצקין: תרבות
בריסטול 603

ממוזער|290px|בריסטול 603
**בריסטול 603** (באנגלית: **603 Bristol**) היא מכונית ספורט-קופה יוקרתית, תצורת 2 דלתות, מתוצרת יצרנית המכוניות הבריטית **בריסטול** אשר יוצרה בין השנים 1976–2002. גוף הרכב, אשר היה עשוי מאלומיניום, תוכנן מחדש, ומארז הרכב היה כמעט זהה לדגם הבריסטול 412.

בשנת 1975, שנה לפני השקת הבריסטול 603, הושק דגם הבריסטול 412, שייצורה נמשך במקביל לדגם הבריסטול 603 עד שנת 1993.

## היסטוריה
חברת "בריסטול אירופליין" - חברה לייצור מטוסים, החלה לבנות מכוניות יוקרה במהדורות מוגבלות לאחר מלחמת העולם השנייה.

דגם הבריסטול 603 אופיין על ידי מנוע V8 של חברת קרייזלר. בדגמי הבריסטול 603 הוכנס מיזוג אוויר, והמושבים תוכננו חשמלית. בדגם הבריסטול בריטניה הותקנו גלגלי סגסוגת, אשר היוו חידוש לאותה תקופה.

## סדרות
*כל הסדרות : 2 דלתות, 4 מושבים
*603 S & E סדרה ראשונה - (בשנים 1976–1978)
*סדרה שנייה - (1978–1982)
*סדרת בריסטול 603 דגמי "בריסטול בריטניה" ו- "בריסטול בלנהיים" - (1982-1994), (בדגם הבריסטול בריגאנד - מנוע טורבו, בליטה במכסה מנוע בגלל המבנה של מגדש הטורבו)
*סדרת בלנהיים, (Blenheim), בשנים 1994–1997 (קרויה גם סדרת 603S4), מאופיינת על ידי מנוע הזרקת דלק
*סדרת בלנהיים 2 - 1998-1999
*סדרת בלנהיים 3 - שנת 2000
*סדרת בלנהיים 3S - שנת 2001
*סדרת בלנהיים 3G - שנת 2002

## תמונות

קובץ:Bristol 603 (3360389788).jpg| בריסטול 603
קובץ:Bristol Type 603E (1976) (14263176436).jpg| בריסטול 603, שנת 1976
קובץ:Bristol Type 603E (1976) (14286297235).jpg| בריסטול 603, שנת 1976
קובץ:Bristol 603 Windsor 1995.jpg| בריסטול 603, שנת 1995
קובץ:Bristol 603 S2 pic1.jpg| בריסטול 603
קובץ:Bristol 603 London.jpg| בריסטול 603


## ראו גם
*בריסטול 400
*בריסטול 401
*בריסטול 402
*בריסטול 403
*בריסטול 404
*בריסטול 405
*בריסטול 406
*בריסטול 407
*בריסטול 408
*בריסטול 409
*בריסטול 411
*בריסטול 412
*בריסטול פייטר

## לקריאה נוספת
*היסטורית מכוניות בריסטול  
*בריסטול 603 (אנגלית), UK Bristol Owners Club | Bristol Cars | Bristol Type 603

## קישורים חיצוניים

קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-1976
603
קטגוריה:מכוניות בריטיות
דנב קאיטוס

**דֶנֶבּ קָאִיטוֹס** (מערבית, **ألذنب ألقيتوس ألجنوب** - אדנבּ אל קאיטוס אג'נוּבי - "הזנב הדרומי של הלווייתן") או **β בלווייתן**,  הוא הכוכב הבהיר ביותר בקבוצת הכוכבים לווייתן. למרות היותו הבהיר ביותר בקבוצה הוא קיבל את ציון באייר β. לעיתים הוא נקרא גם **דיפְדָה**, קיצור של **الضفدع الثاني** (אדיפדה אטאני) - "הצפרדע השנייה", כאשר הראשונה היא הכוכב פומלהוט. בסביבתו של דנב קאיטוס אין כוכבים בהירים כך שהוא בולט וקל לזהותו, מדרום לאסטריזם הריבוע הגדול של קבוצת פגסוס וממזרח לפומלהוט.

## תכונות
[170px|ממוזער|ימין|דנב קאיטוס ב[קרינת X בצילום של טלסקופ החלל צ'נדרה]]
דנב קאיטוס הוא ענק כתום מסוג ספקטרלי K0 III, אך לעיתים מסווגים אותו כענק צהוב מסוג ספקטרלי G9.5 III שכן הטמפרטורה שלו, כ-4,800 קלווין קרובה לגבול בין שני הסיווגים. הוא נמצא במרחק של כ-96 שנות אור ממערכת השמש ובהירות נראיתו הנראית היא מדרגה 2.01 כך שקל לצפות בו. מסתו היא כ-3 מסות שמש ורדיוסו גדול פי 17 מרדיוס השמש. עוצמת ההארה שלו היא יותר מפי 100 מעוצמת ההארה של השמש. דנב קאיטוס סיים את שלב היתוך המימן שבליבתו והוא מתיך הליום לפחמן. באופן חריג עבור כוכבים מסוגו, דנב קאיטוס פולט קרינת רנטגן בעוצמה חזקה פי 2,000 מהקרינה של השמש בתחום זה. ההסבר לכך הוא כנראה טמפרטורה של יותר מ-100 מיליון קלווין בליבתו שנוצרת בזמן היתוך ההליום. בעתיד צפוי דנב קאיטוס להתנפח ולהתקרר עוד כך שיהפוך לענק אדום ולאחר שיכלה ההליום בליבתו הוא עתיד להפוך לננס לבן.

## קישורים חיצוניים

* דנב קאיטוס באתר של ג'ים קלר
* 

## הערות שוליים

קטגוריה:ענקים מסוג K
קטגוריה:קבוצת הכוכבים לווייתן
קטגוריה:קטלוג גליזה
ישעיהו ארקין

**ישעיהו (שי) ארקין** (נולד ב-1965) הוא פרופסור מן המניין לביוכימיה, חוקר במכון למדעי החיים ע"ש אלכסנדר סילברמן ומחזיק הקתדרה לביוכימיה מבנית על שם ארתור לג׳ואה באוניברסיטה העברית. 

משנת 2009 ועד שנת 2017 כיהן כסגן נשיא למחקר ופיתוח ויו"ר הרשות למחקר ופיתוח באוניברסיטה העברית.

## ביוגרפיה
ישעיהו ארקין נולד בתל אביב, נצר למשפחת ארקין ממקימי מזכרת בתיה. 

אחרי שירות צבאי כלוחם, החל את לימודיו האקדמיים בפקולטה לחקלאות ברחובות של האוניברסיטה העברית שבה למד שנתיים בחוג למדעי בעלי חיים. את השנה השלישית והאחרונה בלימודי הבוגר למד בפקולטה למדעי החיים באוניברסיטת תל אביב. בשנת 1989 החל את לימודי הדוקטורט באוניברסיטת ייל בתחום הביופיזיקה המולקולרית וביוכימיה תחת הנחייתם של פרופ׳ דון אנגלמן  וסטיבן סמית׳. את הכשרת הבתר דוקטורט שלו ערך בקבוצתו של פרופ׳ אקסל ברונגר  לתקופה של כשנה וחצי.

את משרתו האקדמית הראשונה קיבל בשנת 1997 במחלקה לביוכימיה באוניברסיטת קיימברידג' שבה שימש כאיש סגל קרוב לארבע שנים. בשנת 2000 חזר לישראל כפרופסור חבר במחלקה לכימיה ביולוגית במכון למדעי החיים על שם אלכסנדר סילברמן של האוניברסיטה העברית בירושלים, ובשנת 2005 קודם לדרגת פרופסור מן המניין. בשנת 2005 יצא לשבתון של שנתיים בחברת D.E. Shaw Research העוסקת בדינמיקה מולקולרית. בשנת 2008 נבחר לעמוד בראש מכון סילברמן למדעי החיים ובשנת 2009 נבחר לכהן כסגן נשיא למחקר ופיתוח של האוניברסיטה העברית. מתוקף תפקידו הוא מכהן כיו״ר הרשות למחקר ולפיתוח, יו״ר הרשות למודלים ביולוגים ופרוקליניים, דירקטור ביישום - החברה לפיתוח המחקר של האוניברסיטה העברית בירושלים (חבר המסחור של האוניברסיטה העברית) וחברת אינטגרה החזקות.

## עבודתו המדעית
עבודתו המדעית של ישעיהו ארקין נסובה סביב הבנת המבנה והתפקוד של חלבוני קרום התא בדגש על פיתוח כלים חדשים. מבין הישגיו הבולטים ניתן למנות פיתוח סמנים איזוטופים לשימוש בספקטורסקופית אינפרה אדום, ובאופן מפורט 13C=18O שמשמש את כל קהיליית החוקרים בתחום. שימוש בסמנים אילו ואחרים אפשרו לו לפתח דרך חדשה לקבל אינפורמציה מרחבית לטובת פיענוח מבנה של פפטידים ממבראנליים בסביבתם הטבעית, כמו גם מדידה מדויקת של חוזק קשרי מימן בחלבונים אילו. על הישגים נוספים ניתן למנות פיענוח המנגנון של משחלף הנתרן החידקי על ידי סימולציות של דינמיקה מולקולרית ופיתוח דרכים למדל חלבונים על סמך חלבונים הומולוגים.

בשלהי העשור השני של המאה ה-21, מרבית עבודתו של ישעיהו ארקין מתמקדת בהבנת מנגנוני פעולה של תרופות אנטי ויראליות וכיצד הנגיפים כגון השפעת והאיידס מפתחים כנגדן עמידות. ארקין הוא מומחה לחלבוני הממברנה של נגיפי קורונה. עם התפרצות נגיף הקורונה במעבדתו של פרופ' ארקין מתבצעים מאמצים למציאת תרופה למחלה אותה מחולל הנגיף.

## קישורים חיצוניים

* דף חוקר באתר המכון למדעי החיים ע"ש אלכסנדר סילברמן

## הערות שוליים

קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת ייל
קטגוריה:סגל האוניברסיטה העברית בירושלים: מדעי החיים
קטגוריה:ישראלים שנולדו ב-1965
אורך חיים ממוצע

**אורך חיים ממוצע** (**mean lifetime**) הוא הממוצע החשבוני של משך הקיום של חלקיקים במערכת פיזיקלית. באופן כללי יותר, אורך חיים ממוצע הוא הממוצע החשבוני של משכי זמן הנוכחות של איברים בקבוצה.

קיים הבדל בין אורך חיים ממוצע לבין זמן מחצית חיים. זמן מחצית החיים הוא הזמן שנדרש לדעיכת *חצי* מהחלקיקים או המרכיבים של מערכת. לעומת זאת, אורך חיים ממוצע הוא ממוצע הזמן שנדרש ל*כל* החלקיקים או המרכיבים של מערכת כדי לדעוך. השימוש בנתון זמן מחצית החיים נפוץ בתחום הפיזיקה הגרעינית; השימוש בנתון אורך החיים הממוצע נפוץ בתחום פיזיקת החלקיקים. זאת, בין היתר, מכיוון שמשך החיים של חלקיקים תת-אטומיים בלתי-יציבים הוא, לרוב, קצר בהרבה מזה של אטומים בלתי-יציבים. יתר על כן, פיזיקת החלקיקים מרבה לעסוק במערכות המכילות מספר קטן של חלקיקים תת-אטומיים – לעיתים, רק אחד – כך שאין טעם או אפשרות של ממש לדון בזמן הנדרש לדעיכת חצי מהחלקיקים.

אורכי החיים הממוצעים של חלקיקים שונים משתרעים על פני טווח רחב. כך, לדוגמה, אורך החיים הממוצע של בוזוני W הוא כ- שניות, אורך החיים של נייטרון חופשי (כזה שאינו חלק מגרעין) הוא כ-881.5 שניות ואורך החיים של חלקיקים יציבים הוא אינסופי, או אינסופי מבחינה תצפיתית (observationally stable).

## ראו גם
*דעיכה מעריכית
*פיזיקת חלקיקים

קטגוריה:ממוצעים
קטגוריה:פיזיקת חלקיקים
גנית אנקורי

**גנית אנקורי** (נולדה ב-1958) היא פרופסור לאמנות באוניברסיטת ברנדייס.

## ביוגרפיה
אנקורי נולדה בירושלים. עברה עם הוריה ואחותה, השחקנית גילת אנקורי, לארצות הברית עקב עבודתו של אביה, צבי אנקורי, שם הוא לימד. בגיל שבע עשרה חזרה לישראל והתגייסה לדובר צה"ל.

בשנות השמונים החלה ללמוד ספרות אנגלית ותולדות האמנות באוניברסיטה העברית. היא עוסקת רבות במחקר של אמנות ישראלית, פלסטינית ומקסיקנית ופרסמה שלושה ספרים העוסקים בנושא. בשנת 1994 קיבלה תואר דוקטור בהיסטוריה של האמנות מהאוניברסיטה העברית בירושלים, על עבודה שכותרתה "The Fractured Self: Identity and Fragmentation in the Art of Frida Kahlo". שימשה כפרופסור וכראש החוג לתולדות האמנות באוניברסיטה העברית. בשנת 2010 הצטרפה לסגל אוניברסיטת ברנדייס כפרופסור לתולדות האמנות ולתאוריה של האמנות.

ב-2003 שימשה כאוצרת של תערוכה על פרידה קאלו שנערכה במוזיאון היהודי של ניו יורק.

נוסף על כך, היא עוסקת במגדר ובהיסטוריה של הנשים באמנות.

אנקורי נשואה ואם לשלושה בנים.

## קישורים חיצוניים
* גנית אנקורי, באתר אוניברסיטת ברנדייס 
* גנית אנקורי, באתר לינקדאין 
* 
* 
* 
* 
* 

## הערות שוליים

קטגוריה:סגל האוניברסיטה העברית בירושלים: תולדות האמנות
קטגוריה:סגל אוניברסיטת ברנדייס
קטגוריה:משפחת אנקורי
קטגוריה:חיילות דובר צה"ל
קטגוריה:חיילי דובר צה"ל
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1958
קטגוריה:ישראלים שנולדו ב-1958
אליפות גרמניה בכדורגל 1905

**אליפות גרמניה בכדורגל 1905** הייתה העונה שלישית של התחרות.

בהתאם לתקנון, המשחקים היו אמורים להתקים במגרש נייטרלי. הדבר גרם לכמה קבוצות בעיות תקציביות ושיבש את לוח זמנים של התחרות.

מנצחת התחרות הייתה יוניון 92 ברלין בפעם הראשונה והיחידה בתולדות המועדון.
## ארגון האליפות
כמו בעונה הקודמת מנצח תחרות אזורית או מקומית היה זכאי להשתתף בתחרות הארצית. הוחלט שאלוף של העונה הקודמת יקבל זכות להשתתף בתחרות. לתחרות נרשמו 11 קבוצות ולכן אורגן סיבוב מוקדם. 

המשחקים נערכו בשיטת נוק-אאוט (מפגש יחיד בין הקבוצות).

בתחרות השתתפו הקבוצות הבאות:

* אלופת אזור וורוצלב - שלזיה ברסלאו  
* אלופת אזור לוזטיה התחתית - אלמניה קוטבוס 
* אלופת אזור ברלין - יוניון 92 ברלין 
* אלופת מרכז גרמניה - דרזדן
* אלופת אזור מגדבורג - מגדבורג ויקטוריה 96
* אלופת אזור המבורג -ויקטוריה המבורג
* אליפות דוכסות בראונשווייג - איינטרכט בראונשווייג
* אלופת אזור הנובר - הנובר 96
* אלופת מערב גרמניה - דיסבורגר
* אלופת דרום גרמניה - קרלסרוהה פ.פ. 
* האלופה הקודמת - וו.פ.ב. לייפציג (בסופו של דבר לא השתתפה בגלל בעיות תקציביות)

## מהלך התחרות
שמאל|ממוזער|200px|הקבוצה המנצחת
תחילה נערכו משחקים מוקדמים שמהם עלה לשלב רבע הגמר איינטרכט בראונשווייג.

## משחק הגמר

## כדורגלנים מצטיינים
מספר כדורגלנים כבשו 4 שערים במהלך התחרות:
* פאול הרצוג, יוניון 92 ברלין.
* ריינהרד ריכטר, דרזדנר.

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
רנו 15

**רנו 15** היא מכונית בתצורת קופה מתוצרת יצרנית כלי הרכב הצרפתית **[[רנו]]** אשר יוצרה בין השנים 1971–1979. רנו 15 יוצר במקביל לדגם הקופה רנו 17. דגם הרנו 15 החליף את הדגם רנו קרוול.

במהלך שנות הייצור, יוצרו 209,887 יחידות.

בשנת 1972 בתחרות מכונית השנה באירופה זכה דגם רנו 15 במקום השני, עם 107 נקודות. במקום הראשון זכתה פיאט 127 עם 239 נקודות. מרצדס SL350 זכה במקום השלישי עם 96 נקודות.

ממוזער|290px|רנו 15

## דגמים
* 3 דלתות - קופה 
* 2 דלתות - קבריולה

### גרסאות

* Renault 15 TL (מהירות שיא - 150 קמ"ש
* Renault 15 TS (מהירות שיא - 170 קמ"ש), הדגם שווק גם בגרסת תמסורת אוטומטית.
* GTL דגם Renault 15 (ממרץ 1976)

## מפרט טכני

* מנוע הנעה קדמית, 4 צילינדרים, 1,289 סמ"ק המפיק 40 כ"ס ו- 54 כ"ס
* מנוע 1,565 סמ"ק המפיק 66 כ"ס
* מנוע 1,605 סמ"ק
* מכל דלק - 55 ליטר
* בלמים : דיסק קדמיים, תוף אחוריים

## תמונות

קובץ:1973 Renault 15 TS (28123122824).jpg|רנו 15
קובץ:1972 Renault 15-17 pic2.JPG| רנו 15 קבריולט
קובץ:R15 tdb.jpg| רנו 15 - מבט לתא הנהג
קובץ:Renault 15 side.jpg| רנו 15
קובץ:R15 moteur.jpg| מנוע רנו 15
קובץ:Terenure, Co. Dublin - Ireland (6018055534).jpg| רנו 15
קובץ:Renault 15TS (14967937188).jpg | רנו 15 גרסת TS


## ראו גם
* רנו
* דופין
* רנו 6
* רנו 10
* רנו קרוול
* רנו 18
* רנו 17
* רנו פואגו
* מכונית השנה באירופה

## קישורים חיצוניים

קטגוריה:מכוניות קופה
15
קטגוריה:דגמי מכוניות שהושקו ב-1971
קטגוריה:מכוניות צרפתיות
מג'יק ליפ

**מג'יק ליפ** (באנגלית:** Magic Leap**, תרגום: קפיצת קסם) היא חברת סטארט-אפ אמריקאית בתחום המציאות הרבודה (AR), המפתחת תצוגה וירטואלית לבישה המרכיבה מציאות מדומה שנוצרת על ידי הדמיית מחשב על העולם האמיתי הנצפה, על ידי הקרנה דיגיטלית שדה אור לתוך עיני המשתמש. החברה מתכננת לבנות שבב שדה-אור באמצעות פוטוניקת סיליקון.

מג'יק ליפ הוקמה על ידי רוני אבוביץ ב-2010 וגייסה 1.4 מיליארד דולר ממשקיעים רבים, כולל גוגל וקבוצת עליבאבא הסינית. ב-2016 פורבס העריך כי שוויה עומד על כ-4.5 מיליארד דולר.

באוגוסט 2018 שחררה החברה את המוצר הראשון שלה, משקפי המציאות הרבודה (Magic Leap One (ML1, ב"מהדורת יוצרים" (Creator Edition), המיועדת למפתחי אפליקציות ויוצרי תוכן, ועוד לא לציבור הרחב. המחיר עמד על 2,295 דולר.

באפריל 2020 פיטרה החברה כ-1,000 עובדים כתוצאה ממשבר הקורונה.

ביולי 2020 הוחלף המנכ"ל רוני אבוביץ על ידי פגי ג'ונסון

## קישורים חיצוניים
*  

## הערות שוליים

קטגוריה:חברות אמריקאיות
קטגוריה:מציאות מדומה
רנו 17

**רנו 17** (צרפתית: **Renault 17**) היא מכונית בתצורת קופה מתוצרת יצרנית כלי הרכב הצרפתית רנו אשר יוצרה בין השנים 1971–1979.

יוצרו 96,969 יחידות. במקביל ייצרה חברת רנו את דגם הקופה רנו 15.

דגם הרנו 17 החליף את דגם הקופה של חברת רנו רנו קרוול.

## גרסאות
* 3 דלתות - קופה
* 2 דלתות - קבריולה (גג מתקפל - חשמלי)

## דגמים
* דגם TL, מנוע 4 צילינדרים בשורה, 1,289 סמ"ק, המפיק 66 כ"ס, מהירות שיא - 169 קמ"ש (בשנים 1971 - 1976)
* דגם TS, מנוע 1,565 סמ"ק, המפיק 79 כ"ס, מהירות שיא - 180 קמ"ש, (בשנים 1971 - 1974)
* דגם TS, מנוע 1,647 סמ"ק, המפיק 72 כ"ס, מהירות שיא - 175 קמ"ש (בשנים 1976–1979)
* דגם גורדיני (17 Gordini), מנוע 1,605 סמ"ק, המפיק 79 כ"ס, מהירות שיא 180 קמ"ש - (שנת 1977)
* דגם TX - (שנת 1978)
* דגם GTL (החליף את דגם TL)

## תמונות

Renault 17 TL (15244096680).jpg| רנו 17
Renault R17.jpg| רנו 17
R17 tdb.jpg| רנו 17 - מבט לתא הנהג ולוח מחוונים
Renault 17 grey.jpeg| רנו 17
R17 TS.jpg


## קישורים חיצוניים

קטגוריה:מכוניות קופה
17
קטגוריה:דגמי מכוניות שהושקו ב-1971
קטגוריה:מכוניות צרפתיות
גל מאך

[ממוזער|left|[Schlieren photography|Schlieren photograph של גל הלם מחובר לקצה חד של גוף במהירות על-קולית. הזווית של הגל היא חדה דבר המצביע על זרימה על קולית. בנוסף ניתן לראות כי זווית הגל שהיא לערך 59 מעלות נותנת הערכה של מהירות של כ-1.17 מאך]]
במכניקת הזורמים, גל מאך הוא גל לחץ הזז במהירות הקול (של אותו המדיום) והנגרם על ידי שינוי קטן בלחץ המוסף לזורם דחיס. מריחה של גלים אלו יכול ליצור מניפת התפשטות ושילובם של "מספיק" גלים בנקודה מסוימת, בזרימה על קולית, יכול ליצור גל הלם. שמו של גל הלם זה הוא "חזית מאך" או "גזע מאך". 
בניגוד לגלי הלם רגילים, ניתן, על ידי גלי מאך, לגרום לדחיסה במהירויות על קוליות (והתפשטות) על ידי העמדת מספר גלי מאך במרחקים מספיקים ועל ידי כך ליצור דחיסה/התפשטות איזנטרופית.

## זווית מאך
גל המאך מתקדם בזורם בזווית מאך *μ*, שהיא הזווית הנוצר בין חזית הגל לבין הווקטור המצביע הפוך לכיוון התנועה שלו. 

הזווית נתונה על ידי

\mu = \arcsin\left(\frac{1}{M}\right)

כאשר *M* הוא מספר המאך.

בעזרת גלי המאך ניתן היה בעבר להשתמש בצילומים כדי להבין את מספר המאך המקומי של הזרימה. הראשון שהשתמש בשיטה זאת היה ארנסט מאך אשר צילם אזורים שחירץ בתעלות בעלות זרימה על קולית כדי לקבוע את מהירות הקול בהן ובנחירים מתכנסים-מתבדרים המוצבים לפני.
עוד דוגמה לגלי מאך היא התעבות אדי אוויר מאחורי כנף מטוס בזרימה במהירות שגא קולית.

## ראו גם
*מכניקת הזורמים

## קישורים חיצוניים

*  סרטון בזרימה במאך 2.5 המציג גלי מאך, באתר יוטיוב

## הערות שוליים

קטגוריה:מכניקת הזורמים
קטגוריה:גלים
תמר גוטליב-סטימצקי

**תמר גוטליב-סטימצקי** (1921 – 26 במרץ 2013) הייתה וירולוגית ישראלית, ממייסדי המעבדה לנגיפים במרכז הרפואי שיבא, פרופסור בחוג למיקרוביולוגיה ואימונולוגיה קלינית בפקולטה לרפואה שבאוניברסיטת תל אביב. הייתה מהמדענים שבזכותם נבלמה מגפת הפוליו בישראל בשנות ה-50 של המאה ה-20.

## קורות חיים
גוטליב נולדה בצפת, בת להורים שעלו לארץ ישראל מאוקראינה. אביה עבד כפקיד במנדט הבריטי האחראי על רשת הטלפונים באזור הצפון, והיא התגוררה עם משפחתה ביישובים שונים בגליל, בחיפה, בקריית חיים ולמדה בבית הספר הריאלי. סיימה תואר ראשון ושני בביולוגיה, מיקרוביולוגיה וכימיה ודוקטורט במיקרוביולגיה באוניברסיטה העברית בירושלים. בתקופת מלחמת העצמאות שירתה בחיל המדע.

בתחילת שנות החמישים עברה לארצות הברית להתמחות במכון לנגיפים בפילדלפיה. עקב התפרצות מגפת שיתוק הילדים בישראל, פנה אליה ראש המחלקה לאפידמיולוגיה במכון לחקר רפואה צבאית, נתן גולדבלום, בבקשה שתסייע בלימוד גידול נגיף הפוליו לצורך הכנת חיסונים. ב-1955 היא עברה למעבדת המחקר לזיהומים ומחלות בבית החולים לילדים של בוסטון תחת ניהולו של ג'ון פרנקלין אנדרס ולמדה את שיטת גידול הנגיף ברקמות קופי מקוק רזוס.

בסוף 1955 חזרה לישראל, חברה לגולדבלום ולג'ורג' מילר להקמת מעבדה בבית החולים צהלון בה פותח חיסון לפוליו ובכך ישראל נהייתה לאחת משש המדינות היחידות בהן יוצר חיסון מעין זה. השימוש בחיסון החל ב-1957 ובזכותו נבלמה המגפה בישראל. ב-1960 החלה ללמד במחלקה למיקרוביולוגיה באוניברסיטת תל אביב ובהמשך מונתה למנהלת המעבדה שעברה לבית החולים תל השומר והייתה תחת הנהגתה למעבדת הנגיפים המרכזית במדינה.

גוטליב הייתה נשואה לצייר אביגדור סטימצקי ואם לבת אחת. במרץ 2013 הלכה לעולמה ונקברה בבית הקברות קריית שאול.

## קישורים חיצוניים
* 
* 

## הערות שוליים

קטגוריה:סגל אוניברסיטת תל אביב: רפואה
קטגוריה:סגל המרכז הרפואי ע"ש חיים שיבא - תל השומר
קטגוריה:אישים הקבורים בבית הקברות קריית שאול
קטגוריה:מיקרוביולוגיות ישראליות
קטגוריה:מיקרוביולוגים ישראלים
קטגוריה:וירולוגיות ישראליות
קטגוריה:אימונולוגיות ישראליות
קטגוריה:אימונולוגים ישראלים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-2013
קטגוריה:ישראלים שנפטרו ב-2013
הסוציאל-דמוקרטיה של רפובליקת פולין

** הסוציאל-דמוקרטיה של רפובליקת פולין** (בפולנית: **Socjaldemokracja Rzeczypospolitej Polskiej**) או בקיצור **SdRP** הייתה מפלגה בפולין שדגלה בעקרונות סוציאליזם וסוציאל-דמוקרטיה. המפלגה הייתה חברה בארגון האינטרנציונל הסוציאליסטי.   

המפלגה הוקמה ב-29 בינואר 1990 לאחר סתיו העמים והייתה אחת משתי ממשיכות הדרך של מפלגת הפועלים המאוחדת הפולנית.

מנהיג המפלגה היה אלכסנדר קוושנייבסקי. פוליטיקאים רבים כיהנו בתפקידים בכירים מטעם המפלגה, הבולטים בהם נשיא פולין אלכסנדר קוושנייבסקי וראשי ממשלת פולין לשעבר יוזף אולקסי ולשק מילר.

בין השנים 1993 ל-1997 ה-SdRP הקימה קואליציה ממשלתית יחד עם מפלגת העם הפולנית (PSL).

המפלגה התמזגה למפלגת ברית השמאל הדמוקרטי בשנת 1999.

## ראו גם
* מפלגות בפולין

## קישורים חיצוניים
* 

2017 02
קטגוריה:פולין: מפלגות
קטגוריה:מפלגות שהוקמו ב-1990
יוזף אולקסי

**יוזף אולקסי** (בפולנית: **Józef Oleksy**; 22 ביוני 1946 – 9 בינואר 2015) היה פוליטיקאי פולני, שכיהן כראש ממשלת פולין וכיושב ראש הסיים השני של פולין, חבר הסיים במשך שבע שנים, בשנים 2005-1998.

## ביוגרפיה
יוזף אולקסי נולד בנובי סונץ' ב-22 ביוני 1946, אז ברפובליקה העממית של פולין.

אולקסי הצטרף לפוליטיקה בשנת 1968. מ-1968 עד 1990 היה חבר במפלגה הקומוניסטית מפלגת הפועלים המאוחדת הפולנית. הוא כיהן כשר הפנים ולאחר מכן כיושב ראש הסיים מ-14 באוקטובר 1993 עד 3 במרץ 1995. לאחר שסיים את תפקידו כיושב ראש הסיים, מונה על ידי נשיא פולין לך ואלנסה לכהן כראש ממשלת פולין. בתפקיד זה כיהן בשנים 1995–1996.

אולקסי התפטר מראשות ממשלת פולין לאחר שנחשפו קשרים לטווח ארוך עם קצין הקג"ב לשעבר וסוכן הביון הרוסי ולדימיר אלגאנוב. הוא הודה בקשר, אך הכחיש שהוא מכיר את פעילותו של אלגאנוב בקג"ב.

הוא חזר לתפקיד יושב ראש הסיים בשנים 2005-2004.
[ממוזער|260x260 פיקסלים|אולקסי בפסגת מפלגת [ברית השמאל הדמוקרטית, 2003]]
ב-22 במרץ 2007 נחשפו תיעודים של שיחות פרטיות בין אולקסי לאיש העסקים אלכסנדר גוּדְזוֹבָאטִי (Gudzowaty). בהקלטות נשמע גודזובאטי מציע הצעת שוחד במפלגת ברית השמאל הדמוקרטית. אולקסי, שהיה כנראה שיכור מעט, האשים את עמיתיו למפלגה ולפוליטיקה בשחיתויות רבות וחמורות. פרשה זו עוררה סערה בפולין והובילה להתפטרותו של אולקסי ולירידה בכוחה של מפלגתו, שהובסה בבחירות שנערכו לאחר הפרשה.

אולקסי נפטר ונקבר בוורשה לאחר שנאבק במחלת הסרטן.
קובץ:Józef Oleksy-2013.jpg|יוזף אולקסי בשנת 2013
קובץ:Józef Oleksy (2).jpg|אולקסי, 2012
קובץ:Józef Oleksy (grób) 02.jpg|קברו של אולקסי בית העלמין הצבאי בורשה


## ראו גם
* פוליטיקה של פולין

## קישורים חיצוניים

* 

## הערות שוליים

קטגוריה:ראשי ממשלת פולין
קטגוריה:פולנים שנולדו ב-1946
קטגוריה:פולנים שנפטרו ב-2015
חשבונית שכיר

שירות **חשבונית שכיר** הוא שירות שבו אדם, שאינו מעוניין להירשם ברשויות המס כעצמאי, מציג עצמו, בפיקציה רישומית, כשכיר של חברה המוציאה חשבונית מס על השירות שסיפק אותו אדם, ומשלמת לאדם משכורת, לאחר ניכוי המיסים ממנה. במקום קשר ישיר בין נותן השירות למקבל השירות, נוסף במסגרת זו גורם נוסף, שאינו תורם דבר לביצוע השירות, ובא לפתור בעיה פורמלית, שספק האם הוא פותר אותה. תמורת השירות של הוצאת חשבונית גובה החברה עמלה, כ-5% בדרך כלל.

השירות הוכרז והועלה לראשונה בשנת 1992, ובשנת 1995, לאחר שלוש שנות התנסות בפועל, נפתח כשירות ארצי על ידי חברת "החשבונית של השכיר בע"מ", שהוקמה לשם מתן שירות זה. במשך השנים נפתחו עוד לשכות שירות מסוג הזה, על ידי חברות ועוסקים פרטיים.

השירות בא לשחרר את העובד מהביורוקרטיה הכרוכה בהוצאת חשבונית מס (רישום במשרדי מס הכנסה, מע"מ והמוסד לביטוח לאומי, ניהול פנקסי חשבונות, הגשת דו"חות). כיוון שבמסגרתו נוסף מעסיק (מוציא החשבונית), השירות מצריך מתן מענה לשלל שאלות בתחום דיני העבודה.

המוסד לביטוח לאומי מתנגד לפעילות זו, שבה הוא רואה התחזות של עצמאי לשכיר, והגיש למשתמשי השירות תביעות לתשלום דמי ביטוח לאומי כעצמאיים. בית הדין האזורי לעבודה תמך בגישתו של המוסד לביטוח לאומי, ודחה בקשה של חברות חשבונית למתן פסק דין הצהרתי כנגד המוסד לביטוח לאומי, אשר יצהיר כי בין החברות לבין המשתמשים בשירותיהן התקיימו יחסי עובד-מעביד. על פסק דין זה הוגש ערעור לבית הדין הארצי לעבודה, אך הערעור נדחה.

רשות המיסים מתנגדת אף היא לפעילות זו, בנימוק שהוצאת חשבונית עבור עבודה או שירות שבוצעו על ידי אחר או ניכוי תשומותיו של אחר מהוות עבירת מס. בפסק דין של בית המשפט המחוזי בתל אביב נפסק שחברות המספקות שירות זה ומנהליהן אשמים בעבירות על חוק מס ערך מוסף, ועל המנהלים נגזרו עונשי מאסר וקנסות. בקשת רשות ערעור על הרשעות אלה ועל חומרת העונש נדחתה בבית המשפט העליון.

בעקבות זאת נסגרו רבות מלשכות השירות שכבר נפתחו, אך נותרו ספקי שירות המציעים של שירות "חשבונית שכיר".

## קישורים חיצוניים
* 
* 
* 

## הערות שוליים

קטגוריה:דיני עבודה
קטגוריה:דיני מיסים
קטגוריה:שוק העבודה
קטגוריה:תגמול עובדים
פרס פתאל

**פרס פתאל** הוא פרס בתחום חקר המשפט, המוענק מדי שנה על ידי הפקולטה למשפטים באוניברסיטת חיפה, לזכרו של עורך הדין יוסף פתאל.

## בחירת הזוכה
הפרס מוענק מדי שנה, בתחום מסוים בחקר המשפט שנקבע מראש על ידי ועדת ההיגוי של הפרס. הוא מוענק לחוקר ישראלי מצטיין, אשר גילו אינו עולה על 50, על סמך ההישגים האקדמיים של המועמד והצטיינות במחקר. גובה הפרס עומד על 30,000 ש"ח.

ועדת הפרס, הבוחרת מדי שנה את הזוכה, מורכבת מחברי סגל מחמש הפקולטות למשפטים של האוניברסיטאות בישראל. הבחירה נעשית על בסיס מצוינות אקדמית, כפי שזו באה לידי ביטוי בפעילות האקדמית של החוקר, ובכלל זה התרומה המשמעותי והחדשנות לקידום השיח והידע המשפטי בתחום הנבחר.

## הזוכים
* בשנת הלימודים תשע"ד (2013-2014) הפרס ניתן בתחום המשפט הציבורי לפרופ' ברק מדינה
* בשנת הלימודים תשע"ה (2014-2015), הפרס ניתן בתחום דיני החיובים לפרופ' רונן פרי ופרופ' אהוד גוטל
* בשנת הלימודים תשע"ו (2015-2016) הפרס ניתן לפרופ' אורן גזל-אייל, על מחקריו בתחום חקר משפט וחברה ומחקר אמפירי של המשפט
* בשנת הלימודים תשע"ז (2016-2017) הפרס ניתן בתחום סדרי הדין ויישוב סכסוכים לפרופ' יששכר רוזן-צבי ולפרופ' מיכל אלברשטין.
* בשנת הלימודים תשע"ח (2018-2017) הפרס ניתן בתחום המשפט הפלילי (מהותי ודיוני) לפרופ' טליה פישר ולפרופ' באדי חסייסי.
*בשנת הלימודים תשע"ט (2019-2018) הפרס ניתן בתחום המשפט המסחרי לפרופ' אהוד קמר.
*בשנת הלימודים תש"פ (2020-2019) הפרס ניתן בתחום משפט, טכנולוגיה וקניין רוחני לפרופ' טל ז'רסקי
*בשנת הלימודים תשפ"א (2021-2020) הפרס ניתן בתחום התיאוריה של המשפט לפרופ' דוד אנוך ופרופ' יובל פלדמן
*בשנת הלימודים תשפ"ב (2021-2022) הפרס ניתן בתחום חיי אדם וקהילתו: משפט ורווחה, משפט ודת לפרופ' הילה שמיר וד"ר אריאן ברזילי-רנן
*בשנת הלימודים תשפ"ג (2022-2023) הפרס ניתן בתחום מקורות ההיסטוריים של המשפט הישאלי לפרופ' אורנה אלייגון דר וד"ר איילת הופמן ליבזון
*בשנת הלימודים תשפ"ד (2023-2024) הפרס ניתן בתחום המשפט הבינלאומי ובכללו משפט בינ"ל פרטי, דיני מלחמה, משפט בינלאומי הומניטארי, בינ"ל פרטי, משפט על- לאומי, סחר בינ"ל, דיני אמנות, משפט כלכלי בינ"ל, משפט בינ"ל פלילי, טריבונאליים בינ"ל, דיני סביב ואקלים בינ"ל לפרופ' איתמר מן כהנוביץ וד"ר סיון שלמה-אגון

## ראו גם
* פרס חשין
* פרס צלטנר

## הערות שוליים

קטגוריה:פרסים משפטיים ישראליים
*
אשר אנשיל וייס

ממוזער|ספר עם הקדשה בכתב ידו המקורי
ממוזער|הרב עם הרבנית רחל
ממוזער|שער הגדה של פסח מהעיירה עם חותמת הרב
**אשר אנשיל וייס** (ה'תרמ"ב, 1882 – ה'תש"ד, 1944) היה רבה של קהילת נאדי פאלו במחוז/גליל סילאדי שבטרנסילבניה עד להרצחו ב.

## ביוגרפיה
בן הרב משה שלמה וייס מרקוביץ וחנה לבית ברגר. תלמידו של רבי אברהם שמואל בנימין סופר. חיבר את הספר "שמן למנחה" שכולל את פירושיו ודברי תורה שכתב על סוגיות בגמרא.

בימי השואה נשלח לגטו שאמלויא, וממנו נשלח למחנה ההשמדה אושוויץ בו נרצח יחד עם רעייתו מייד עם הגעתם למחנה, בי"א סיוון תש"ד. ארבעה מילדיו שרדו, עלו לארץ ישראל והקימו בה את משפחותיהם.

## הנצחתו
שני בתי כנסת באמריקה נקראים על שמו:
*"קהל בני אשר" בבורו פארק, העומד תחת נשיאות נכדו, הרב חיים אלעזר פרידמן (בן חתנו הרב שלמה זלמן פרידמן מטנקה וחתן הרב משה צבי אריה ביק ממז'יבוז')
*קהילת "שמן למנחה - נאדיפאלו" בלייקווד (ניו ג'רזי), העומדת תחת נשיאות נינו, הרב שאול שמחה פרידמן (בנו של הרב חיים אלעזר פרידמן וחתן הרב משה טויב מקאלוב)

## קישורים חיצוניים

* הרב אשר אנשיל וויס, “תמחה את עמלק” על ידי ענווה ועל ידי ש”לא תשכח” שאתה יהודי, אתר תורתך לא שכחתי

## הערות שוליים

קטגוריה:רבנים הונגרים
קטגוריה:רבנים שנספו במחנה ההשמדה אושוויץ
קטגוריה:ילידי 1882
קטגוריה:נפטרים ב-1944
קטגוריה:תלמידי הכתב סופר
גרפומניה

**גרפומניה** (מיוונית γραφειν – כתיבה, μανία – שגעון), הידועה גם כ**סקריבומניה**, היא דחף כפייתי לכתוב. בהקשר הפסיכיאטרי המילה מתארת מצב נפשי הכרוך בכתיבת טקסטים מבולבלים ובלתי לכידים, לעיתים קרובות תוך הידרדרות לרצפי מילים או אותיות חסרי משמעות, אז המצב נקרא גם גרפוריאה (Graphorrhea). המונח גרפומניה נכנס לשימוש נפוץ במאה ה-19.

מושג פסיכיאטרי קרוב לגרפומניה הוא טיפומניה – רצון כפייתי של אדם לראות את שמו בדפוס או לכתוב לפרסום. 

מחוץ לעולם הפסיכיאטריה המילה משמשת לתיאור דחף עודף לכתוב, בין אם באופן מקצועי או לאו דווקא. מכס נורדאו, בניסיון לתקוף אמנות שהוא תפס כמנוונת, השתמש לעיתים תכופות במונח גרפומניה לתאר אמנים שהיו לצנינים בעיניו, ובהם למשל ריכארד ואגנר או המשוררים הסימבוליסטים הצרפתים.

## הערות שוליים

קטגוריה:כתיבה
קטגוריה:פסיכיאטריה
דשת-י יהוד

ממוזער|מפת דשת-י יהוד וקיל' יהודייה באנגלית

**דשת-י יהוד** (בפרסית: **دشتِ یهودی** = "המדבר היהודי", באורדו: **دشتِ یہودی**, ובהינדי **दश्त-ए-यहूदी**) הוא מדבר במערב פקיסטן ובמזרח אפגניסטן ששמו הנוכחי מוזכר כבר במקורות בפרסית מהעת העתיקה ומהאימפריה המוגולית. משמעות השם בשפת הפשטו: "הערבה היהודית".

בשטח זה ישנה מצודה שנקראת בפי המקומיים (וגם במקורות ערביים, פרסיים ומוגוליים) "קיל' יהוד" או "קיל' יהודייה" ("מבצר היהודים"). קיימות עדויות על נדודי סוחרים יהודים במקום, שקרוב למעבר ח'ייבר, הרי סולאיימאן (שלטענת האפרידי המקומיים נקראים על שם שלמה המלך) והינדו-כוש, וקשרי מסחר עם ארץ ישראל, אנטיוכיה ויוון העתיקה במאה ה-3 לפנה"ס.

ממוזער|כתובת הצו המלכותי של אשוקה מדשת-י יהוד
באזור התגלתה כתובת מונומנטלית דו-לשונית של צו מלכותי מאת אשוקה, שהיה שליט רובה המכריע של תת-היבשת ההודית מטעם האימפריה המאורית, שנכתבה בארמית וביוונית.

בשטח חיים כיום, וגם בימי קדם, לאחר שהיגרו מדשת-י מארגו שבדרום אפגניסטן, שבטי הפתאנים: יוסופזאי, אפרידי וחאתאק, שלגבי כולם יש טענות מצדם ומצד חוקרים וסופרים שונים שחקרו כי מוצאם הוא מעשרת השבטים (יוסופזאי הם לכאורה "צאצאי יוסף", אפרידי הם לכאורה "צאצאי שבט אפרים" והחאתאק טוענים למוצא מחוץ למרכז אסיה, ולדעת אחדים מקורם שלהם גם הוא בגלות אשור. יש לציין כי לא נמצא ביסוס גנטי לתאוריה הזו של מוצא עברי). בצפון-מערב שטחי המדבר חיים גם בני השבט הפתאני מוחמאנד, שמקורם בעיר גזאני שבאפגניסטן. היוסופזאי והחאתאק נהגו לבזוז שיירות סחר של האימפריה המוגולית ולאיים על נתיבי הסחר בהן השתמשה האימפריה בדרך קבע, ולבסוף החליטו המוגולים להקים את מצודת אטוק להגנה מפניהם.

## ראו גם
* כוזרים
* רדהנים

## הערות שוליים

קטגוריה:ארכאולוגיה
קטגוריה:פקיסטן: גאוגרפיה
קטגוריה:יהדות אפגניסטן
קטגוריה:יהדות פקיסטן
קטגוריה:אסיה: מדבריות